20.2.2023
EL
Επίσημη Εφημερίδα της Ευρωπαϊκής Ένωσης
L 52/5
2.
Ο παρών κανονισμός δεν εφαρμόζεται στη χρήση των κτηνιατρικών φαρμάκων που αναφέρονται στην παράγραφο 1 για επιστημονικές μελέτες ή για τους σκοπούς της ανάπτυξης και της δοκιμής τους, όπως αναφέρεται στο άρθρο 46 παράγραφος 3 του κανονισμού (ΕΕ) 2016/429.
Άρθρο 2 Ορισμοί 1.
Για τους σκοπούς του παρόντος κανονισμού, ισχύουν οι ακόλουθοι ορισμοί:
α)
«νόσος κατηγορίας Α»: καταγεγραμμένη νόσος που δεν εμφανίζεται συνήθως στην Ένωση και για την οποία πρέπει να ληφθούν άμεσα μέτρα εκρίζωσης αμέσως μόλις εντοπιστεί, όπως αναφέρεται στο άρθρο 9 παράγραφος 1 στοιχείο α) του κανονισμού (ΕΕ) 2016/429·
β)
«νόσος κατηγορίας Β»: καταγεγραμμένη νόσος η οποία πρέπει να τεθεί υπό έλεγχο σε όλα τα κράτη μέλη με σκοπό την εκρίζωσή της από το σύνολο της Ένωσης, όπως αναφέρεται στο άρθρο 9 παράγραφος 1 στοιχείο β) του κανονισμού (ΕΕ) 2016/429·
γ)
«επείγων κατασταλτικός εμβολιασμός»: στρατηγική εμβολιασμού που εφαρμόζεται από την αρμόδια αρχή σε δεσποζόμενα χερσαία ζώα για την πρόληψη και τον έλεγχο νόσων κατηγορίας Α σύμφωνα με το άρθρο 7 παράγραφος 1 στοιχείο α) σημείο i)·
δ)
«επείγων προστατευτικός εμβολιασμός»: στρατηγική εμβολιασμού που εφαρμόζεται από την αρμόδια αρχή σε δεσποζόμενα χερσαία ζώα για την πρόληψη και τον έλεγχο νόσων κατηγορίας Α σύμφωνα με το άρθρο 7 παράγραφος 1 στοιχείο α) σημείο ii)·
ε)
«επείγων εμβολιασμός σε άγρια χερσαία ζώα»: στρατηγική εμβολιασμού που εφαρμόζεται από την αρμόδια αρχή σε άγρια χερσαία ζώα για την πρόληψη και τον έλεγχο νόσων κατηγορίας Α σύμφωνα με το άρθρο 7 παράγραφος 1 στοιχείο α) σημείο iii)·
στ) «προληπτικός εμβολιασμός»: στρατηγική εμβολιασμού που εφαρμόζεται από την αρμόδια αρχή για την πρόληψη και τον έλεγχο νόσων κατηγορίας Α σύμφωνα με το άρθρο 7 παράγραφος 1 στοιχείο β)· ζ)
«ζώνη εμβολιασμού»: ζώνη εντός της οποίας χορηγείται εμβόλιο σε καταγεγραμμένα είδη για την πρόληψη και τον έλεγχο νόσων κατηγορίας Α·
η)
«περιεμβολιαστική ζώνη»: ζώνη που περιβάλλει τη ζώνη εμβολιασμού, στην οποία δεν επιτρέπεται ο εμβολιασμός με σκοπό την πρόληψη και τον έλεγχο νόσων κατηγορίας Α και στην οποία εφαρμόζεται ενισχυμένη επιτήρηση για την ανίχνευση των εν λόγω νόσων·
θ)
«επιβεβαιωμένη εστία»: εστία που επιβεβαιώνεται σύμφωνα με το άρθρο 9 παράγραφοι 2, 3 και 4 του κατ’ εξουσιοδότηση κανονισμού (ΕΕ) 2020/689·
ι)
«περίοδος ανάκτησης»: το αναγκαίο χρονικό διάστημα που πρέπει να παρέλθει προκειμένου μια ζώνη εμβολιασμού να ανακτήσει το ζωοϋγειονομικό καθεστώς που είχε πριν από την εφαρμογή του εμβολιασμού κατά μιας νόσου κατηγορίας Α, αποδεικνύοντας την απουσία της νόσου κατηγορίας Α μετά τη διενέργεια επείγοντος προστατευτικού εμβολιασμού κατά της νόσου·
ια) «ζώνη προστασίας»: ζώνη προστασίας που οριοθετείται βάσει του άρθρου 21 παράγραφος 1 στοιχείο α) του κατ’ εξουσιοδότηση κανονισμού (ΕΕ) 2020/687· ιβ) «ζώνη επιτήρησης»: ζώνη επιτήρησης που οριοθετείται βάσει του άρθρου 21 παράγραφος 1 στοιχείο β) του κατ’ εξου­ σιοδότηση κανονισμού (ΕΕ) 2020/687· ιγ) «βοοειδές»: ζώο που ανήκει στα είδη οπληφόρων των γενών Bison, Bos (περιλαμβανομένων των υπογενών Bos, Bibos, Novibos, Poephagus) και Bubalus (περιλαμβανομένου του υπογένους Anoa) και οι απόγονοι των διασταυρώσεων των εν λόγω ειδών· ιδ) «προβατοειδές»: ζώο που ανήκει στα είδη οπληφόρων του γένους Ovis και οι απόγονοι των διασταυρώσεων των εν λόγω ειδών· ιε) «αιγοειδές»: ζώο που ανήκει στα είδη οπληφόρων του γένους Capra και οι απόγονοι των διασταυρώσεων των εν λόγω ειδών· ιστ) «καμηλίδας»: ζώο που ανήκει στα είδη οπληφόρων της οικογένειας Camelidae που παρατίθενται στο παράρτημα III του κανονισμού (ΕΕ) 2016/429· ιζ) «χοιροειδές»: ζώο που ανήκει στα είδη οπληφόρων της οικογένειας Suidae που παρατίθενται στο παράρτημα III του κανονισμού (ΕΕ) 2016/429·